ધાનેરા ખાતે આવેલ સરકારી હોસ્પિટલમાં દર્દીઓનો વધારો થઇ રહ્યો છે. ત્યારે બીજી તરફ આ હોસ્પિટલમાં સાધનોના અભાવે લોકોની પુરતી સારવાર પણ ન થતી હોવાથી ઇમરજન્સી સારવાર માટે ડીસા પાલનપુર રીફર કરવા પડતા હોવાથી લોકો મુસ્કેલી ભોગવી રહ્યા છે. તેમજ એકજ પલંગ ઉપર બે-બે દર્દીઓને સુવડાવવાની ફરજ પડી રહી છે. ધાનેરા તાલુકા મથકે ૩૦ બેડની હોસ્પિટલનો દરજ્જો આપવામાં આવેલ છે. પરંતુ આ હોસ્પિટલમાં ૩૦ બેડ ક્યાં રાખવા તે માટે પુરતી જગ્યા નહોવાથી કેટલાય વર્ષથી આ હોસ્પિટલ માત્ર ૨૦ બેડની હોસ્પિટલ રહેવા પામી છે.